cyanic-selkie/wikianc huggingface dataset:
เพอร์โซนา 4
ตัวละครสำคัญอื่นๆ
สุนัขจิ้งจอกที่อาศัยอยู่ในศาลเจ้าและรู้ภาษามนุษย์ จิ้งจอกนั้นได้ตามตัวเอกเข้าไปในโลกแห่งโทรทัศน์ แม้จะไม่ได้ช่วยต่อสู้ แต่จิ้งจอกจะช่วยฟื้นพลังเวทมนตร์ให้โดยที่ตัวเอกต้องจ่ายเงินเป็นค่าสมุนไพร
จิ้งจอกเป็นโซเชียลลิงก์ของอาร์คานา เฮอร์มิท จิ้งจอกนั้นพยายามสะสมเงินบริจาคเพื่อบูรณะศาลเจ้า และการที่ตัวเอกช่วยทำให้คำอธิษฐานของผู้คนเป็นจริงก็ทำให้ผู้คนเอาใจใส่ศาลเจ้ามากขึ้น
พากษ์เสียงโดยโอซามุ ริวทานิในภาคภาษาญี่ปุ่น และ เคิร์ก ธอนตันในภาคภาษาอังกฤษ
โมโรกะถูกมิตซึโอ คุโบฆาตกรรมเลียนแบบคดีลึกลับ
พากษ์เสียงโดยคานาเอะ อิโตในภาคภาษาญี่ปุ่น
ผู้ประกาศข่าวโทรทัศน์ซึ่งมีเรื่องในด้านชู้สาวกับนาเมทาเมะ เธอถูกอะดาจิผลักเข้าไปในโทรทัศน์กลางดึกขณะที่พักในโรงแรมของยูกิโกะและเสียชีวิตในเวลาต่อมา
รุ่นพี่ของตัวเอก เป็นลูกสาวของร้านขายสุราแต่ทำงานพิเศษที่จูเนส เธอเป็นคนแรกซึ่งพบศพของยามาโนะและนับเป็นพยานสำคัญ แต่เธอก็ถูกอะดาจิผลักเข้าไปในโทรทัศน์ระหว่างการสอบปากคำและเสียชีวิต โดยก่อนตายนั้นจิตของเธอได้สร้างเป็นสถานีเที่ยงคืน ที่มีลักษณะเป็นย่านการค้าอินาบะขึ้นมา ซึ่งเป็นเพราะซากินั้นมักถูกชาวบ้านครรหาที่เธอทำงานกับจูเนสทั้งที่บ้านของเธอได้รับผลกระทบทางธุรกิจจากห้างสรรพสินค้านั้น
นักเรียนจากโรงเรียนอื่น เขาเป็นคนฆ่าโมโรกะเลียนแบบคดีลึกลับและเข้ามอบตัวโดยอ้างว่าเป็นคนก่อคดีทั้งหมดเพื่อเรียกร้องความสนใจจากสังคม อะดาจิได้ผลักมิตซึโอะเข้าไปในโทรทัศน์ ซึ่งกลายเป็นสถานีเที่ยงคืน Void's Quest ซึ่งมีลักษณะคล้ายกับดราก้อนเควสต์ภาคเก่าๆ ชาโดว์ของมิตซึโอะยืนยันว่าเขาเป็นเพียงคนที่ว่างเปล่าและไม่มีอะไร เมื่อพวกตัวเอกล้มชาโดว์ของมิตซึดอะได้แล้วจึงพาเขาออกจากโลกแห่งโทรทัศน์และเรียกตำรวจมาจับกุม
พากษ์เสียงโดยโคจิ คารานามิในภาคภาษาญี่ปุ่น และ ''เจ. บี. บลังค์''ในภาคภาษาอังกฤษ
อดีตเสมียนซึ่งออกจากงานหลังจากที่มีข่าวด้านชู้สาวกับมายุมิ ยามาโนะ นาเมทาเมะนั้นทำงานเป็นพนักงานส่งของในอินาบะและเป็นหนึ่งในผู้ถูกเลือกจากอิซะนะมิ หลังจากที่เขาเห็นมายุมิในสถานีเที่ยงคืนและเสียชีวิตในเวลาต่อมา เขาก็เข้าใจผิดว่าคนที่เขาเห็นในสถานีเที่ยงคืนนั้นกำลังจะตาย นาเมทาเมพยายามเตือนซากิ โคนิชิแต่เธอไม่เชื่อเขา หลังจากนั้นเขาจึงถูกอะดาจิหลอกให้ผลักคนอื่นๆเข้าไปในโทรทัศน์ เมื่อนาเมทาเมะผลักยูกิโกะเข้าไปในโลกแห่งโทรทัศน์และเห็นเธอรอดตายจึงคิดว่าเป็นวิธีการที่จะช่วยชีวิตทุกคนได้และใช้วิธีเดิมๆต่อมา จนกระทั่งถึงคราวของนานาโกะ เขาได้หนีเข้าไปในโลกแห่งโทรทัศน์ตามนานาโกะและได้ทราบความจริงว่าที่นั่นเป็นอันตรายแค่ไหน นาเมทาเมะได้เริ่มเสียสติและถูกชาโดว์ควบคุมร่างกลายเป็นคุนิโนะซากิริ (เทพหมอกแห่งพิภพ) เมื่อผู้เล่นล้มคุนิโนะซากิริได้ นาเมทาเมะก็ถูกพาออกจากโลกแห่งโทรทัศน์และส่งไปโรงพยาบาลพร้อมนานาโกะ
ถ้าผู้เล่นเลือกตัวเลือกที่ถูกต้อง ตัวเอกก็จะทราบว่านาเมทาเมะไม่ใช่ฆาตกร ซึ่งเมื่อเขาสามารถสงบจิตใจได้ก็ทราบว่าตนได้ทำผิดใหญ่หลวงไปและยอมรับความผิดในคดีลักพาตัวที่ผ่านมา
เพอร์โซนาประจำตัว มากัตสึ อิซะนะงิ
พากษ์เสียงโดยมิตซึอากิ มาโดโนะในภาคภาษาญี่ปุ่น และ จอนนี ยอง บอชในภาคภาษาอังกฤษ
คู่หูของเรียวทาโร่ อะดาจิเป็นนักสืบผู้ขี้ขลาดและซุ่มซ่าม เขามักหลุดปากเล่ารายละเอียดของคดีให้ตัวเอกรู้
จริงๆแล้วอะดาจิก็คือฆาตกรผู้อยู่เบื้องหลังเรื่องทั้งหมด เขาโทษสังคมนี้ที่ทำให้เขาถูกย้ายมายังชนบทอย่างอินาบะ หลังได้รับพลังจากอิซะนะมิ เขาได้ผลักมายุมิ ยามาโนะเข้าไปในโลกแห่งโทรทัศน์โดยบังเอิญและตัดสินใจใช้พลังนั้นเพื่อให้ตัวเองได้สนุกอย่างเต็มที่ โดยเขาได้ผลักซากิ โคนิชิเข้าไปในโทรทัศน์และหลอกให้นาเมทาเมะผลักคนอื่นๆ การที่เขาหลุดปากเล่ารายละเอียดของคดีให้ตัวเอกก็เพราะคิดว่าการกระทำของนาเมทาเมะและตัวเอกนั้นน่าตลกดีเท่านั้น เขาได้ส่งจดหมายขู่ไปให้ตัวเอกโดยจงใจให้เรียวทาโร่เห็นเพื่อให้นาเมทาเมะมีโอกาสลักพาตัวนานาโกะได้
เมื่อพวกตัวเอกสามารถจับพิรุธของอะดาจิได้ เขาหนีเข้าไปในโลกแห่งโทรทัศน์และสร้างสถานีเที่ยงคืน มากัตสึอินาบะ และได้ทำให้หมอกแห่งการลวงเริ่มปกคลุมอินาบะ โดยอะดาจินั้นอยากให้โลกนี้กลายเป็นโลกของชาโดว์ เมื่อพวกตัวเอกได้พบกับอะดาจิ เขาได้กลายเป็นหนึ่งเดียวกับชาโดว์และต่อสู้กับพวกตัวเอกโดยเรียกเพอร์โซนา มากัตสึ อิซะนะงิ เมื่อตัวเอกล้มอะดาจิได้แล้ว เขาก็รวมร่างกับอาเมะโนะซากิริ (เทพหมอกแห่งสวรรค์) ซึ่งเป็นผู้สร้างหมอกแห่งการลวง อาเมะโนะซากิรินั้นอ้างว่าตนทำตามความต้องการของมนุษย์ชาติที่อยากใช้ชีวิตอย่างมีความสุขและสบายมากกว่าจะสนใจตามหาความจริง ขณะเดียวกันก็อยากปลดปล่อยจิตใจด้านมืดออกมาโดยที่ไม่มีใครเห็น เมื่ออาเมะโนะซากิริถูกทำลายและอะดาจิถูกจับ เขาได้ยอมแพ้และสารภาพว่าเป็นผู้ฆาตกรรมมายุมิ ยามาโนะ และ ซากิ โคนิชิ
เทพธิดาแห่งความตายของญี่ปุ่น เธอปลอมตัวเป็นพนักงานของปั๊มน้ำมันในวันที่ฝนตกและได้กระตุ้นมอบความสามารถในการใช้เพอร์โซนากับการเข้าไปสู่โลกแห่งโทรทัศน์ให้อะดาจิ นาเมทาเมะ และ ตัวเอก เธอยังเป็นผู้ให้กำเนิดอาเมะโนะซากิริและเปลี่ยนโลกแห่งโทรทัศน์เป็นสถานีเที่ยงคืน ดินแดนแห่งจิตใต้สำนึก เธอยังคิดว่ามนุษย์ชาติต้องการที่จะใช้ชีวิตอย่างมีความสุขโดยไม่ต้องรับรู้ความจริง เมื่อเข้าต่อสู้กับตัวเอก อิซะนะมิใช้ร่างซึ่งดูคล้ายกับเทพเจ้า แต่ร่างที่แท้จริงของเธอ อิซะนะมิ โนะ โอกามิ (มหาเทวีอิซะนะมิ) นั้นเป็นซากศพขนาดมหึมา ในที่สุดเธอได้ใช้คำสาปซึ่งปลิดชีพมนุษย์กับพวกตัวเอก แต่ด้วยความช่วยเหลือจากอิกอร์ซึ่งใช้ความสัมพันธ์ของตัวเอกกับทุกคน เปลี่ยนเพอร์โซนาอิซะนะงิ เป็น อิซะนะงิ โนะ โอกามิ (มหาเทพอิซะนะงิ) ซึ่งมีพลังทำลายอิซะนะมิได้ ก่อนที่จะสลายไปนั้น อิซะนะมิได้ชื่นชมที่ตัวเอกสามารถสร้างพลังอันเหนือกว่าความต้องการของมวลมนุษย์ได้
ตัวละครประกอบอื่นๆ
พากษ์เสียงโดย ซายากะ โอฮาระ ในภาคภาษาญี่ปุ่น และ แมรี เอลิซาเบท แมคกลีนน์ ในภาคภาษาอังกฤษ
พากษ์เสียงโดย ไอ มาเอดะ ในภาคภาษาญี่ปุ่น และ แวนดี ลี ในภาคภาษาอังกฤษ
ตัวแทนของโรงเรียนเกคโคคันซึ่งกล่าวต้อนรับพวกตัวเอกขณะทัศนศึกษาที่เกาะพอร์ทไอส์แลนด์ เป็นคนสวยและมีท่าทางมั่นใจในตัวเองอย่างมาก แต่เธอบอกว่าเมื่อก่อนนั้นเธอเคยกลัวผู้คนมาก่อน
สื่ออื่นๆ
ภาคมังงะของเพอร์โซนา 4 ซึ่งวาดโดยชูจิ โซกาเบะนั้นตีพิมพ์ในนิตยสารเด็งเกคิมาโอ รายเดือน นอกจากนั้นยังมีไลท์โนเวลคือ เพอร์โซนา 4 คิริโนะแอมเนเซีย ที่ตีพิมพ์ในฟามิตซือบุงโกะ
ภาคอนิเมะนั้นผลิตโดย AIC A.S.T.Aและกำกับโดยเซย์จิ คิชิ ซึ่งเคยกำกับเรื่องแองเจิ้ล บีทส์!และแร็กนาร็อก เดอะแอนิเมชั่น นักพากษ์เท่าที่เปิดเผยแล้วนั้นยังใช้ชุดเดิมจากภาคเกม
การปิดล้อม
ในอดีตส่วนใหญ่จะเป็นการปิดล้อมทางทะเล เช่น อาร์มีเนียที่เป็นประเทศที่ไม่มีทางออกสู่ทะเลและถูกปิดล้อมโดยประเทศตุรกีกับอาเซอร์ไบจาน ทำให้อาร์มีเนียไม่สามารถดำเนินการค้าระหว่างประเทศผ่านทั้งสองประเทศนี้ได้ และส่วนใหญ่จะทำการค้ากับประเทศจอร์เจีย ซึ่งเป็นการจำกัดการพัฒนาเศรษฐกิจของประเทศ
ไดคลอโรมีเทน
ไดคลอโรมีเทน หรือ เมทิลีนคลอไรด์ (Dichloromethane หรือ Methylene chloride) คือ สารประกอบชนิดหนึ่ง มีสูตรเป็น CH2Cl2 เป็นของเหลวไม่มีสี ระเหยได้ง่าย มีกลิ่นหอม มักใช้เป็นตัวทำละลาย เนื่องจากเป็นที่รู้กันว่าเป็นสารประกอบคลอโรคาร์บอนที่มีอันตรายน้อยที่สุดชนิดหนึ่ง
การเตรียมไดคลอโรมีเทนสามารถทำได้เป็นครั้งแรกเมื่อปี 1840 โดยนักเคมีชาวฝรั่งเศสชื่อว่า อองรี วิกเตอร์ เรโญลต์ (Henri Victor Regnault) โดยแยกไดคลอโรมีเทนออกจากของผสมของคลอโรมีเทนกับคลอรีนระหว่างที่ถูกแสงอาทิตย์
ปฏิกิริยาและผลิตภัณฑ์
ในทางอุตสาหกรรม ไดคลอโรมีเทนถูกผลิตขึ้นจากปฏิกิริยาระหว่างเมทิลคลอไรด์ หรือมีเทน กับแก๊สคลอรีน ที่อุณหภูมิ 400-500 °C ที่อุณหภูมิในช่วงนี้ ทั้งมีเทนและเมทิลคลอไรด์จะผ่านปฏิกิริยาที่ทำให้เกิดผลิตภัณฑ์ที่มีคลอรีนขึ้น
CH4 + Cl2 → CH3Cl + HCl
CH3Cl + Cl2 → CH2Cl2 + HCl
CH2Cl2 + Cl2 → CHCl3 + HCl
CHCl3 + Cl2 → CCl4 + HCl
ผลิตภัณฑ์ที่ได้จากกระบวนการเหล่านี้ ได้แก่ เมทิลคลอไรด์ ไดคลอโรมีเทน คลอโรฟอร์ม และคาร์บอนเตตระคลอไรด์ สารประกอบเหล่านี้จะถูกแยกโดยการกลั่น
การนำไปใช้ประโยชน์
เนื่องจากไดคลอโรมีเทนระเหยได้ง่าย และสามารถละลายสารประกอบอินทรีย์ได้หลายชนิด จึงเป็นตัวทำละลายที่มีประโยชน์มากในหลาย ๆ กระบวนการทางเคมี โดยทั่วไปมักใช้สำหรับล้างสีออกจากภาพวาด ในทางอุตสาหกรรมอาหาร จะใช้ในการสกัดคาเฟอีนจากกาแฟ และใช้ผลิตสารปรุงแต่งกลิ่นหรือรส หรือล้างคราบนำ้มัน
สภาพความเป็นพิษ
แม้ว่าไดคลอโรมีเทนจะเป็นสารคลอโรไฮโดรคาร์บอนที่มีความเป็นพิษน้อยที่สุด แต่เนื่องจากมีสมบัติระเหยได้ง่าย จึงเกิดอันตรายจากการสูดดมได้ เมื่อร่างกายเผาผลาญไดคลอโรมีเทน จะได้แก๊สคาร์บอนมอนอกไซด์ซึ่งเป็นแก๊สพิษ และเมื่อไดคลอโรมีเทนสัมผัสกับผิวหนัง จะทำละลายไขมันบางส่วนบนผิวหนัง ทำให้เกิดการระคายเคืองหรือแห้งแตก
ไดคลอโรมีเทนยังถือได้ว่าเป็นสารก่อมะเร็ง เนื่องจากผลการทดลองในห้องปฏิบัติการพบว่ามีส่วนทำให้เกิดมะเร็งที่ปอด ตับ และตับอ่อนในสัตว์ และยังมีส่วนทำให้เกิดความผิดปกติทางพันธุกรรม และเป็นพิษต่อทารกหรือตัวอ่อนในครรภ์
ในหลาย ๆ ประเทศ ผลิตภัณฑ์ที่มีไดคลอโรมีเทนเป็นส่วนประกอบต้องมีข้อความเตือนถึงอันตรายต่อสุขภาพ
ปูโล ซูการ์ เรย์
พูโล ซูการ์ เรย์ (Pulo Sugar Ray) หรือ พูโล ทัมริน นักมวยสากลชาวอินโดนีเซีย สถิติการชก 8 ครั้ง ชนะ 6 (น็อค 3) แพ้ 2
ประวัติ
ซูการ์ เรย์เริ่มชกมวยสากลเมื่อ 25 มกราคม ค.ศ. 1987 ชนะน็อค ไซปา โมโนด ยก 1 ที่อินโดนีเซีย จากนั้น ขึ้นชิงแชมป์โลกเยาวชนรุ่นซูเปอร์เฟเธอร์เวท WBC ที่ว่างเมื่อ 15 มีนาคม ค.ศ. 1987 ชนะคะแนนเกอร์รอน พอร์ราส ที่อินโดนีเซีย จากนั้นชิงแชมป์เงารุ่นซูเปอร์เฟเธอร์เวท WBC ที่ว่าง เมื่อ 21 กันยายน ค.ศ. 1987 ปรากฏว่าเป็นฝ่ายแพ้น็อค ช่อ ห้าพลัง ยก 6 ที่อินโดนีเซีย ไม่ได้แชมป์ ซูการ์เรย์ขึ้นชกชนะรวดอีกสามครั้ง รวมทั้งชกแก้มือชนะน็อค ช่อ ห้าพลัง ยก 8 ด้วย ก็ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 21 กันยายน ค.ศ. 1988 ชนะคะแนน ฆานีตาลา ได้แชมป์มาครอง ซูการ์เนย์ขึ้นชกชนะอีกเพียงครั้งเดียว ก็ไปชกแพ้คะแนน เรนาโต คอร์เน็ต ที่ออสเตรเลีย หลังจากนั้นก็แขวนนวมไป
การละทิ้งศาสนาอิสลาม
การละทิ้งศาสนาอิสลาม หรือ การสิ้นสภาพจากการเป็นผู้นับถือศาสนาอิสลาม (ردة, ริดดะฮ์ หรือ ارتداد, อิรดิดาด) หมายถึงการที่ผู้ที่นับถือศาสนาอิสลามได้ละทิ้งศาสนาอิสลามไปยึดมั่นในการปฏิเสธด้วยความเต็มใจ โดยสามารถเป็นการปฏิเสธทางกาย ทางจิตใจ หรือทางวาจา การละทิ้งศาสนาอิสลามมีชื่อเรียกตามภาษาอาหรับและศัพท์ในศาสนาอิสลามว่า มุรตัด (مرتدّ)    กรณีนี้ไม่ได้มีเพียงผู้ที่ละทิ้งศาสนาอิสลามอย่างเปิดเผยด้วยการเปลี่ยนเข้ารับศาสนาอื่น หรือไม่นับถือศาสนาเพียงเท่านั้น แต่ยังรวมถึงการดูหมิ่นศาสนาหรือมิจฉาทิฐิ ด้วยการกระทำหรือคำพูดใดที่ส่อให้เห็นถึงความไม่ศรัทธา ซึ่งรวมถึงบรรดาผู้ปฏิเสธ "หลักการพื้นฐานหรือความเชื่อ" ของศาสนาอิสลาม
ในขณะที่นิติศาสตร์อิสลามแบบดั้งเดิมเรียกร้องให้ประหารชีวิตผู้ที่ไม่ขออภัยโทษจากการละทิ้งศาสนาอิสลาม คำจำกัดความของการกระทำนี้และผู้ที่กระทำควรได้รับโทษหรือไม่นั้น ยังคงเป็นที่ถกเถียงกันในหมู่นักวิชาการอิสลาม และได้รับเสียงคัดค้านอย่างรุนแรงทั้งจากมุสลิมและผู้มิใช่มุสลิมที่สนับสนุนสิทธิมนุษยชนระหว่างประเทศและเสรีภาพทางศาสนา
ณ ค.ศ. 2021 มีประเทศที่มีประชากรมุสลิมเป็นประชากรส่วนมาก 10 ประเทศที่มีโทษประหารชีวิตแก่ผู้ที่ละทิ้งศาสนาอิสลาม และอีก 13 ประเทศที่มีบทลงโทษทางแพ่ง เช่น จำคุก จ่ายค่าปรับ หรือสูญเสียสิทธิการดูแลเด็ก
อัลกุรอาน
อัลกุรอานกล่าวถึงการละทิ้งศาสนาในหลายโองการ โดยแสดงความโกรธของพระเจ้า การลงโทษที่ใกล้เข้ามา และการปฏิเสธที่จะยอมรับการกลับใจต่อผู้ที่ละทิ้งศาสนา ตามธรรมเนียม โองการเหล่านี้ "ดูเหมือนจะให้ความชอบธรรมต่อการบีบบังคับและการลงโทษอย่างรุนแรง" สำหรับผู้ละทิ้งศาสนา (ตามรายงานจาก Dale F. Eickelman) รวมทั้งโทษประหารชีวิตตามแบบดั้งเดิม มีดังนี้:
นักวิชาการอีกกลุ่มชี้ให้เห็นว่า ในอัลกุรอานไม่มีการกล่าวถึงความจำเป็นในการบังคับผู้ละทิ้งศาสนาให้กลับมานับถือศาสนาอิสลาม หรือการลงโทษทางร่างกายเฉพาะใด ๆ ที่จะใช้กับผู้ละทิ้งศาสนาในโลกนี้ – นับประสาอะไรกับคำสั่งให้สังหารผู้ละทิ้งศาสนา – ไม่ว่าจะเปิดเผยหรือโดยนัยก็ตาม
ความจริงแล้ว โองการอื่น ๆ เน้นความเมตตา และไม่มีการบังคับในหลักความเชื่อ:
"ไม่มีการบังคับใด ๆ (ให้นับถือ) ในศาสนา อิสลาม แน่นอน ความถูกต้องนั้นได้เป็นที่กระจ่างแจ้งแล้วจากความผิด ดังนั้นผู้ใดปฏิเสธศรัทธาต่ออัฎ-ฎอฆูต และศรัทธาต่ออัลลอฮฺแล้ว แน่นอนเขาได้ยึดห่วงอันมั่นคงไว้แล้ว โดยไม่มีการขาดใด ๆ เกิดขึ้นแก่มัน และอัลลอฮฺนั้นเป็นผู้ทรงได้ยิน ผู้ทรงรอบรู้"
"และจงกล่าวเถิด (มุฮัมมัด) สัจธรรมนั้นมาจากพระผู้เป็นเจ้าของพวกเจ้า ดังนั้น ผู้ใดประสงค์ก็จงศรัทธา และผู้ใดประสงค์ก็จงปฏิเสธ แท้จริง เราได้เตรียมไฟนรกไว้สำหรับพวกอธรรมซึ่งกำแพงของมันล้อมรอบพวกเขา และถ้าพวกเขาร้องขอความช่วยเหลือ ก็จะถูกช่วยเหลือด้วยน้ำเสมือนน้ำทองแดงเดือดลวกใบหน้า มันเป็นน้ำดื่มที่ชั่วช้าและเป็นที่พำนักที่เลวร้าย"
"และหากพระเจ้าของเจ้าจงประสงค์แน่นอนผู้ที่อยู่ในแผ่นดินทั้งมวลจะศรัทธา เจ้าจะบังคับมวลชนจนกว่าพวกเจ้าจะเป็นผู้ศรัทธากระนั้นหรือ?"
"ดังนั้นจงตักเตือนเถิด เพราะแท้จริงเจ้าเป็นเพียงผู้ตักเตือนเท่านั้น เจ้ามิใช่ผู้มีอำนาจเหนือพวกเขา"
"เขา (นูหฺ) กล่าวว่า 'โอ้หมู่ชนของฉันเอ๋ย พวกท่านเห็นแล้วใช่ไหมว่า หากฉันมีหลักฐานอันแจ้งชัดจากพระเจ้าของฉัน และพระองค์ทรงประทานแก่ฉันซึ่งความเมตตาจากพระองค์ แล้วได้ถูกทำให้มืดมนแก่พวกท่าน3 เราจะบังคับพวกท่านให้รับมันทั้ง ๆ ที่พวกท่านเกลียดชังมันกระนั้นหรือ?"
"แท้จริงบรรดาผู้ที่ศรัทธาแล้วปฏิเสธศรัทธาแล้วศรัทธา แล้วปฏิเสธศรัทธา แล้วเพิ่มการปฏิเสธศรัทธายิ่งขั้นนั้น ใช่ว่าอัลลอฮฺจะทรงอภัยโทษให้แก่พวกเขาก็หาไม่ และใช่ว่าพระองค์จะทรงแนะนำทางใดให้แก่พวกเขาก็หาไม่"
ศาสนาในประเทศอิรัก
ศาสนาในประเทศอิรักส่วนใหญ่เป็นมุสลิม ซึ่งแบ่งออกเป็นสองลักธิหลักคือ ชีอะฮ์และซุนนี รายงานจากเดอะเวิลด์แฟกต์บุ๊กของซีไอเอ ร้อยละ 95 ถึง 98 ของประชากรเป็นมุสลิม
รองจากนี้คือศาสนาคริสต์, การผสานความเชื่อทางศาสนาแบบลัทธิยาซีดี, ศาสนามันดาอี, ลัทธิชะบัก และลัทธิยาร์ซาน
อิสลาม
มุสลิมในประเทศอิรักนับถือศาสนาอิสลามสองแบบคือ ชีอะฮ์และซุนนี รายงานจากเดอะเวิลด์แฟกต์บุ๊กของซีไอเอ ร้อยละ 99 ของชาวอิรักเป็นมุสลิม: อิรักเป็นที่ตั้งของสถานที่สำคัญทางศาสนาหลายแห่งทั้งซุนนีและชีอะฮ์ แบกแดดเคยเป็นศูนย์กลางการเรียนรู้ศาสนาอิสลามเป็นเวลาหลายศตวรรษและทำหน้าที่เป็นเมืองหลวงของรัฐเคาะลีฟะฮ์อับบาซียะฮ์ เมืองกัรบะลาอ์โดดเด่นในกลุ่มชีอะฮ์จากผลของยุทธการที่กัรบะลาอ์ ซึ่งเริ่มในวันที่ 10 ตุลาคม ค.ศ. 680 เช่นเดียวกันกับนาจาฟที่โดดเด่นจากการเป็นที่ฝังศพของอะลี อิบน์ อะบีฏอลิบ (หรือ"อิหม่ามอะลี") ที่ชาวกูฟะฮ์ทรยศและฆ่าท่าน ชีอะฮ์ถือว่าอะลีเป็นเคาะลีฟะฮ์ที่เที่ยงธรรมและเป็นอิหม่ามคนแรก ปัจจุบันตัวเมืองเป็นศูนย์กลางขนาดใหญ่สำหรับผู้แสวงบุญจากทั่วโลกชีอะฮ์ แม้ว่าจะมีการโต้แย้งเรื่องสุสานของท่าน และมีการประมาณการว่ามีแค่มักกะฮ์และมะดีนะฮ์เท่านั้นที่สามารถรับผู้แสวงบุญได้ เมืองกูฟะฮ์เป็นบ้านเกิดของอะบูฮะนีฟะฮ์ นักวิชาการซุนนี เช่นเดียวกันกับซามัรรออ์ที่เป็นที่ตั้งของมัสยิดอัลอัสกะรี ซึ่งมีสุสานของอะลี อัลฮาดีกับฮะซัน อัลอัสกะรี อิหม่ามคนที่ 10 กับ 11 ตามลำดับ กับศาลเจ้ามุฮัมมัด อัลมะฮ์ดี ซึ่งเป็น"อิหม่ามซ่องเร้น" ผู้เป็นอิหม่ามคนที่ 12 และคนสุดท้ายของชีอะฮ์มัซฮับญะอ์ฟารี นอกจากนี้ ญาติฝ่ายหญิงของศาสดามุฮัมมัดถูกฝังที่ซามัรรออ์ด้วย ทำให้ตัวเมืองมีสถานที่สำคัญทั้งฝ่ายชีอะฮ์กับซุนนี
นอกจากนี้ยังมีลัทธิขนาดเล็กนประเทศนี้ด้วย เช่นชัยคียะฮ์ของชีอะฮ์ในบัสรากับกัรบะลาอ์
เคิร์ด
ร้อยละ 98 ของชาวอิรักเชื้อสายเคิร์ดเป็นมุสลิม โดยเป็นชีอะฮ์เฟย์ลีร้อยละ 2 ส่วนใหญ่อาศัยอยูทางเหนือของประเทศ ชาวอิรักเชื้อสายเคิร์ดส่วนใหญ่นับถือมัซฮับชะฟิอี ในขณะที่บางส่วนนัับถือมัซฮับกอดิรียะฮ์หรือนักชะบันดี
เติร์กเมน/เตอร์โกแมน
ชาวอิรักเชื้อสายเติร์กเมนประมาณร้อยละ 75 เป็นมุสลิมนิกายซุนนี ส่วนประมาณร้อยละ 25 เป็นชีอะฮ์ โดยรวมแล้ว ชาวอิรักเชื้อสายเติร์กเมนส่วนใหญ่เป็นฆราวาส ปัจจัยทางศาสนาและชนเผ่าในวัฒนธรรมการเมืองอิรักไม่ส่งผลทั่งฝ่ายซุนนีและชีอะฮ์
คริสต์
ศาสนาคริสต์เริ่มเข้ามาในประเทศอิรักใน ค.ศ. 40 โดยโธมัสอัครทูต, ธัดแดอุสแห่งเอเดซซา กับอักกากีและมารี ศิษย์ของท่าน โธมัสกับธัดแดอุสเป็นสองในสิบสองอัครทูตของพระเยซู ชาวอัสซีเรียมีเกือบร้อยละ 3 ของประชากรทั้งหมด (แฟกต์บุ๊กของซีไอฉบับแรก ๆ) ส่วนใหญ่อยู่ในอิรักตอนเหนือ ปัจจุบันไม่มีการบันทึกสถิติทางการ โดยใน ค.ศ. 1950 มีชาวคริสต์ร้อยละ 10–12 ของประชากร 5.0 ล้านคน จนกระทั่งมีชาวคริสต์ 1.5 ล้านคนจากประชากร 26 ล้านคนใน ค.ศ. 2003 นับตั้งแต่สงครามอิรักใน ค.ศ. 2003 ก็ไมมีการทำสำมะโนอีกเลย โดยมีชาวคริสต์ในอิรักประมาณ 1.2–2.1 ล้านคน
ปัจจุบันชาวคริสต์ในประเทศอิรักมีอยู่ 4 นิกาย:
ลัทธิยาซีดี
ยาซีดีเป็นกลุ่ม ที่มีผู้นับถือมากกว่า 650,000 คน โดยมีเมืองโมซูลเป็นเมืองศักดิ์สิทธิ์ ศาลเจ้าศักดิ์สิทธิ์ของยาซีดีคือชัยค์อะดีที่เนโครโปลิส ลาลิช
โซโรอัสเตอร์
ศาสนาโซโรอัสเตอร์เคยเป็นหนึ่งในศาสนาที่มีผู้นับถือมากในเคอร์ดิสถานก่อนที่ศาสนาอิสลามจะมาที่นี่ ปัจจุบัน ศาสนาโซโรอัสเตอร์เป็นศาสนาที่ได้รับการยอมรับในเคอร์ดิสถานในประเทศอิรักและประเทศอิหร่าน
โซโรอัสเตอร์เป็นศาสนาเติบโตเร็วสุดในชาวเคิร์ด โดยเฉพาะในภาคเหนือของประเทศอิรัก เพราะพันธะทางศาสนากับวัฒนธรรมเคิร์ด และในเดือนสิงหาคม ค.ศ. 2015 รัฐบาลภูมิภาคเคอร์ดิสถานยอมรับศาสนาโซโรอัสเตอร์เป็นศาสนาในเคอร์ดิสถานส่วนประเทศอิรัก รายงานจากยัสนา สมาคมที่สนับสนุนศาสนาโซโรอัสเตอร์ในเคอร์ดิสถาน ตั้งแต่ ค.ศ. 2014 มีผู้เข้าร่วมมูลนิธิประมาณ 15,000 คน ส่วนใหญ่เป็นชาวเคิร์ดที่เคยนับถือศาสนาอิสลาม  ชาวอิรักในเคอร์ดิสถานเริ่มเข้ารีตจากอิสลามไปนับถือศาสนาโซโรอัสเตอร์ตั้งแต่ ค.ศ. 2015 ้เป็นต้นมา โดยมีการสร้างวิหารไฟแรกที่เปิดตัวใน ค.ศ. 2016
ชาวเคิร์ดหลายคนหันไปนับถือศาสนาโซโรอัสเตอร์ โดยเฉพาะหลังจากการโจมตีเคอร์ดิสถานของไอซิล การที่มุสลิมชาวเคิร์ดเปลี่ยนมานับถือศาสนาโซโรอัสเตอร์มากขึ้น ความเชื่อจากบรรพบุรุษของพวกเขา ส่วนใหญ่มาจากความหมดหวังต่อศาสนาอิสลามหลังจากการก่อความรุนแรงและความป่าเถื่อนที่เตรียมการโดยกลุ่มก่อการร้ายรัฐอิสลามอิรักและลิแวนต์เป็นเวลาหลายปี
ในวันที่ 21 กันยายน ค.ศ. 2016 มีการเปิดตัววิหารไฟของเคอร์ดิสถานในประเทศอิรักแห่งแรกที่อัซซุลัยมานียะฮ์ ผู้เข้าร่วมฉลองด้วยการจุดไฟพิธีและตีกลอง
ไม่มีการนับจำนวนผู้นับถือศาสนาโซโรอัสเตอร์อย่างถูกต้อง เพราะเอกสารรัฐบาลมักใส่ชื่อพวกเขาเป็น"มุสลิม"แทน
ศาสนามันเดอี
ศาสนามันดาอีเป็นศาสนาที่นับถือโดยชาวมันดาอีทางใต้ของอิรัก รายงานจากฮาวัน กาไวตา มีข้อความกล่าวถึงประวัติศาสตร์ของชาวมันดาอี โดยพวกเขามาที่จักรวรรดิพาร์เธียในรัชสมัยอาร์ธาบานุสที่ 2 และต่อมาค่อยอพยพไปที่บาบิโลเนียใต้ อย่างไรก็ตาม ชาวมันดาอีเชื่อว่าศาสนาของตนมีมาก่อนศาสนายูดาห์และคริสต์ โดยสามารถสืบไปได้ถึงศาสดาอาดัม มีชาวมันดาอีอาศัยอยู่ในประเทศอิรักประมาณ 60,000 คนก่อนสงครามอิรักใน ค.ศ. 2003
ยูดาห์
ศาสนายูดาห์เริ่มมาที่อิรักในรัชสมัยของกษัตริย์บาบิโลน พระเจ้าเนบูคัดเนสซาร์ที่ 2 หลังสงครามหกวันในประเทศอิสราเอล การก่อกบฏทำให้ชาวยิวเริ่มอพยพออกไป ปัจจุบันมีชาวยิวในแบกแดดประมาณ 8 คน (2007), 7 คน (2008) และ 5 คน (2013) ในสถานีกองทัพสหรัฐที่ประเทศอิรัก มีอนุศาสนาจารย์ยิวเพียงแค่ 3 คนเท่านั้น
ซีเรียม-140
ซีเรียม-140 (Cerium-140) เป็นไอโซโทปธรรมชาติที่เสถียรของซีเรียม ไอโซโทปนี้ได้จากการสลายตัวของ แลนทานัม-140, นีโอดิเมียม-144 และเพรซิโอดิเมียม-140
สถานะโคดามะ
สถานะโคดามะ (Kodama state) นั้น ฮิเดโอะ โคดามะเสนอขึ้นเมื่อ พ.ศ. 2531 โดยใช้ ชุดตัวแปรของอัชเทคาร์ ซึ่งเสนอโดยนักฟิสิกส์ชาวอินเดียชื่อ อเบย์ อัชเทคาร์ (Abay Ashtekar) (ต่อมาตัวแปรนี้ถูกนำมาใช้กับทฤษฎีความโน้มถ่วงควอนตัม และพัฒนามาเป็นทฤษฎีความโน้มถ่วงควอนตัมแบบลูป (Loop Quantum Gravity) หรือ ลูปกราวิตี) แต่ถูกเพิกเฉยเป็นอันมาก เพราะผู้คนเชื่อว่า การที่สมการดังกล่าวว่าด้วยเรื่องอวกาศเวลาเชิงบวก (positive spacetime) กล่าวคือ ระบุว่ามีค่าคงที่จักรวาลเป็นจำนวนบวกนั้น ไม่ตรงกับสิ่งได้สังเกตเห็นกันมา
ใน ปี พ.ศ. 2544 ลี สโมลิน ได้เสนอว่า สถานะโคดามะ เป็น สถานะพื้น ที่มีคุณสมบัติ ลิมิตกึ่งคลาสสิก ที่ดี ซึ่งอาจทำให้เราศึกษาพลวัต (dynamics) ของ ทฤษฎีสัมพัทธภาพทั่วไป ที่มี ค่าคงที่จักรวาลเป็นบวก หรือเรียกว่า "จักรวาล เดอ ซิตเตอร์" (de Sitter universe) 4มิติ และ กราวิตอน (อนุภาคทางทฤษฎีที่ใช้เป็นสื่อแรงโน้มถ่วงระหว่างมวล) จากทฤษฎีความโน้มถ่วงควอนตัมได้อีกครั้ง (เนื่องจากในปัจจุบันเราไม่สามารถ ศึกษาทฤษฎีสัมพัทธภาพทั่วไป โดยเริ่มจากทฤษฎีความโน้มถ่วงควอนตัมแบบหนึ่งได้ ซึ่งเราเรียกว่าแบบคาโนนิคัล ทั้งๆที่เราศึกษาไดนามิกส์ของมันในเชิงคลาสสิก ก่อนจะส่งผ่าสู่แบบควอนตัม ทฤษฎีความโน้มถ่วงควอนตัมแบบลูป ก็จัดอยู่ในประเภทนี้ และทฤษฎีความโน้มถ่วงเชิงควอนตัมเหล่านี้เริ่มมาจาก ทฤษฎีสัมพัทธภาพทั่วไป จึงถือว่าเป็นทฤษฎีความโน้มถ่วงควอนตัมแบบไม่ขึ้นอยู่กับพื้นหลัง) เนื่องจากสถานะนี้เป็น คำตอบแบแม่นตรง (exact solution) ของ เงื่อนไขคอนสเตรนท์ (เงื่อนไขที่บังคับตัวแปรอิสระของทฤษฎีบางตัวให้ไม่เป็นอิสระต่อกัน และสมการนี้ถือเป็นสมการการเคลื่อนที่ของทฤษฎีความโน้มถ่วงควอนตัมแบบลูป และแบบคาโนนิคัล) บน"ทฤษฎีความโน้มถ่วงควอนตัม แบบไม่ขึ้นอยู่กับพื้นหลัง"กล่าวคือ ทฤษฎีความโน้มถ่วงควอนตัมที่ไม่ได้ใช้อวกาศเวลาเป็นตัวแปรอิสระเพราะอวกาศเวลาก็มีการเปลี่ยนแปลงสัมพันธ์กับตัวแปรอื่นๆ ทำให้สรุปได้ว่า ทฤษฎีความโน้มถ่วงควอนตัมแบบลูป เป็นทฤษฎีความโน้มถ่วงควอนตัม ที่มีลักษณะกึ่งคลาสสิก (ทฤษฎีที่สมมติให้แรงโน้มถ่วงอธิบายด้วยทฤษฎีคลาสสิก (ไม่มีผลทางควอนตัม) ส่วนอนุภาคและสนามอื่นๆอธิบายด้วยทฤษฎีควอนตัม ตัวอย่างเช่น ทฤษฎีสนามควอนตัมบนอวกาศเวลาโค้ง ผลของทฤษฎีนี้ที่เป็นที่รู้จัก คือ สตีเฟน ฮอว์คิง ใช้คำนวณ เอนโทรปี (ความยุ่งเหยิง) ของหลุมดำ) ที่ถูกต้อง
แต่อย่างไรก็ดี ในปี พ.ศ. 2546 เอดเวิร์ด วิทเทน ตีพิมพ์ เอกสารทางวิชาการชิ้นหนึ่ง เพื่อโต้ตอบ คำเสนอแนะของ ลี สโมลิน โดยกล่าวว่า สถานะโคดามะ นั้นไม่สอดคล้องกับความเป็นจริงในเชิงฟิสิกส์ เนื่องด้วยความที่คล้ายคลึงกับ สถานะหนึ่งในฟังก์ชันคลื่นของ ทฤษฎี เฉิน-ไซมอนส์ (Cherns-Simons theory) ซึ่งได้ผลลัพธ์มีพลังงานเป็นลบ
ต่อมาในปี ในปี พ.ศ. 2549 แอนดรูว์ แรนโดโน (Andrew Randono) ตีพิมพ์ เอกสารทางวิชาการ 2ฉบับ ซึ่งพูดถึงการปฏิเสธนี้ โดยการทำ สถานะโคดามะ ให้อยู่ในรูปทั่วไป  แรนโดโน ได้สรุปว่า เมื่อทำพารามิเตอร์ของอิมเมียร์ซี (Immirzi paramrter) (ค่าคงที่หลักของทฤษฎีความโน้มถ่วงควอนตัมแบบลูป เปรียบได้กับ ค่าคงที่ของพลังค์ในกลศาสตร์ควอนตัม หรือ ค่าคงที่ฮับเบิล ในจักรวาลวิทยา) ให้อยู่ในรูปทั่วไปซึ่งสามารถเป็นจำนวนจริงได้ ซึ่งถูกกำหนดโดย การเทียบกับค่าเอนโทรปีของหลุมดำและเมื่อนำมาใช้กับสถานะโคดามะ ก็จะสามารถอธิบาย การละเมิดพาริตี ในทฤษฎีความโน้มถ่วงควอนตัมได้ และมีสมบัติ ซีพีทีอินวาเรียนท์ (ความไม่แปรเปลี่ยนเมื่อกลับประจุไฟฟ้า กลับทิศทางของอวกาศ กลับทิศของเวลา ที่เกิดขึ้นในเวลาเดียวกัน),สามารถนอร์มัลไลซ์ (normalize) ได้ และมีสมบัติ ไครอล (chiral) อีกด้วย ซึ่งที่สอดคล้องกับการสังเกตที่ได้จากทฤษฎีความโน้มถ่วง และ ทฤษฎีสนามควอนตัม ทุกประการ  เขากล่าว่าการสรุปของวิทเทน อยู่บนพื้นฐานที่ว่า พารามิเตอร์ของอิมเมียร์ซี มีค่าเป็นจำนวนจินตภาพ ซึ่งทำให้สมการง่ายขึ้น  เท่านั้น
นอกเหนือจากนั้น ผลคูณภายในของสถานะโคดามะแบบทั่วไป มีความคล้ายคลึงกับ แอคชันของ แมคโดเวลล์-แมนซูรี ซึ่งเป็นโครงสร้างเชิงคณิตศาสตร์แบบหนึ่ง หรือ ฟอร์มูเลชัน (formulation) หนึ่ง ของทฤษฎีแรงโน้มถ่วง จึงถือว่ามีความน่าสนใจในเชิงทฤษฎี
วัดปัญจทายิกาวาส
วัดปัญจทายิกาวาสตั้งเป็นวัดในปี พ.ศ. 2409 ได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2449 โดยมีนายเนตร เงินหิรัญ นายหรุ่ม ทัศนาธร บริจาคที่ดิน 9 ไร่ อยู่ติดกับคลองซอยที่ 5 หลังจากที่กรมชลประทานได้ขุดคลองซอยเชื่อมระหว่างคลองส่งน้ำหกวากับคลองส่งน้ำแปดวา แต่เดิมนั้นวัดอยู่ริมบึง มีศาลาอยู่ข้างบึง เมื่อดวงอาทิตย์คล้อยลงใกล้เวลาพลบค่ำ ไม่สามารถจะเดินทางต่อไปได้ จึงพักค้างคืน ณ ศาลานี้ จึงเรียกบริเวณนี้ว่า ค่ำตะวันคล้อย บึงที่อยู่ข้างเรียก บึงค่ำตะวันคล้อย ท่านเจ้าคุณเกษ แห่งวัดเฉลิมพระเกียรติวรวิหาร ได้ให้สร้างศาลาที่พักขึ้นมาก่อนสำหรับเป็นที่พักผ่อนผู้คนสัญจรไปมา ชื่อของบึงได้เรียกเพี้ยนกันไปเป็นบึงคำพร้อย จึงเรียกชื่อวัดว่า วัดบึงคำพร้อย ต่อมาเปลี่ยนชื่อเป็น "วัดปัญจทายิกาวาส" เมื่อ พ.ศ. 2499 ด้านการศึกษา ทางวัดได้สอนพระปริยัติธรรมเริ่มมาตั้งแต่ พ.ศ. 2475 เมื่อ พ.ศ. 2466 ท่านเจ้าอาวาส สาคร เขมโก ได้ตั้งโรงเรียนวัดปัญจทายิกาวาส เมื่อ พ.ศ. 2466 โดยมีนายเขียน ทัศนาธร เป็นผู้อุปการะจัดตั้งโรงเรียน โดยใช้ศาลาการเปรียญของวัดปัญจทายิกาวาสเป็นที่เรียน
เฮร์รี มากาวิมบัง
เฮอรี่ มากาวิมบัง (Herry Makawimbang) นักมวยสากลชาวอินโดนีเซีย สถิติการชก 6 ครั้ง ชนะ 1 แพ้ 5
ประวัติ
สถิติการชกครั้งแรกของมกาวิมบังที่มีบันทึกไว้ใน Boxrec.com นั้น มากาวิมบังขึ้นชกเมื่อ 5 กุมภาพันธ์ พ.ศ. 2542 แพ้คะแนน คริส จอห์น ที่อินโดนีเซีย จากนั้น ได้ชิงแชมป์ PABA เฉพาะกาลรุ่นซูเปอร์แบนตัมเวทเมื่อ 28 พฤศจิกายน พ.ศ. 2542 ซึ่งเป็นฝ่าแพ้คะแนน ยอดดำรง ศิษย์ยอดธงไป ไม่ได้แชมป์ จากนั้น มากาวิมบังขึ้นชกที่สหรัฐ แพ้น็อค ดัสติน คิม ยก 2 และขึ้นชิงแชมป์โลกรุ่นจูเนียร์เฟเธอร์เวท WBF เมื่อ 11 มิถุนายน พ.ศ. 2543 แพ้น็อค สมศักดิ์ ศิษย์ชัชวาล ยก 4 จากนั้นไปชกนอกรอบที่ ญี่ปุ่นแพ้น็อค คาซูโนริ ฟูจิตะ แค่ยกแรก มากาวิมบังหยุดชกไปสองปี กลับมาชกอีกครั้งเมื่อ 15 มกราคม พ.ศ. 2545 ชนะคะแนน วายิบ ที่อินโดนีเซียจากนั้นไม่ได้ขึ้นชกอีกเลย
วงศ์ไก่ฟ้า
วงศ์ไก่ฟ้า (Aristolochiaceae) เป็นวงศ์ของพืชมีดอกที่มี 7 สกุลและสมาชิกประมาณ 400 ชนิด อยู่ในอันดับ Piperales สกุลหลักคือ Aristolochia L.
วิวัฒนาการชาติพันธุ์
มีการรวบรวมชนิดในระดับสกุลของวงศ์ไก่ฟ้าลงในแผนภาพวิวัฒนาการชาติพันธุ์ถึงสี่แบบ:
ลำไส้เล็ก
ลำไส้เล็ก เป็นอวัยวะซึ่งมีหน้าที่ย่อยอาหารประเภทคาร์โบไฮเดรต โปรตีน และไขมัน โดยวิลไล (มีหน้าที่เพิ่มพื้นที่ในการย่อยอาหารในลำไส้เล็ก) เอนไซม์ย่อยในลำไส้เล็กนั้นมาจากลำไส้เล็กหลั่งเองส่วนหนึ่งและตับอ่อนหลั่งส่วนหนึ่ง อาหารที่ย่อยแล้วบางส่วนและที่ยังไม่ถูกย่อยจะเคลื่อนที่ผ่านกล้ามเนื้อหูรูดระหว่างกระเพาะอาหารกับลำไส้เล็ก
โครงสร้าง
ลำไส้เล็กสามารถแบ่งออกได้เป็น 3 ส่วน ส่วนแรกคือ ลำไส้เล็กส่วนต้น เป็นส่วนที่สั้นที่สั้นสุด ยาวประมาณ 20–25 เซนติเมตร มีรูปร่างคล้ายตัว C ต่อมาจากกระเพาะอาหาร โดยลำไส้เล็กส่วนต้นเป็นส่วนที่มีรูเปิดร่วมจากตับอ่อนและตับ, มีต่อมสร้างน้ำย่อย, ต่อมสร้างเมือก และมีการย่อยอาหารมากที่สุด ส่วนลำไส้อีกสองส่วนที่เหลือคือ ลำไส้เล็กส่วนกลางและลำไส้เล็กส่วนปลาย
เพชร
เพชร เป็นอัญมณีรูปแบบหนึ่งของคาร์บอน จัดเรียงตัวเป็นทรงแปดหน้า เป็นแร่ที่แข็งที่สุดตามสเกลของโมส์ (Moh's scale) มีค่าความแข็งเท่ากับ 10
โดยทั่วไปการเจียระไนเพชรกลม เป็น 57 เหลี่ยม (หากรวมก้นเพชรรวมเป็น 58 เหลี่ยม) หรือ ที่เรียกว่าเหลี่ยมเกสร นับว่าสวยที่สุด เพชรเป็นสัญลักษณ์ของอำนาจ ความแข็งแกร่ง แหล่งของเพชรมีอยู่ทั่วโลก ส่วนมากพบที่บราซิล แคนาดา รัสเซีย ออสเตรเลีย และแอฟริกาใต้
ศัพท์มูลวิทยา
คำว่า เพชร ในภาษาไทย มาจาก वज्र (วชฺร) ในภาษาสันสกฤต หมายถึง สายฟ้า หรืออัญมณีชนิดนี้ก็ได้ ส่วนในภาษาอังกฤษ "diamond" มีรากศัพท์มาจากภาษากรีกโบราณ αδάμας (adámas) ซึ่งมีความหมายว่า "สมบูรณ์" "เปลี่ยนแปลงไม่ได้" "แข็งแกร่ง" "กล้าหาญ" มาจาก ἀ- (a-) มีความหมายว่า "ไม่-" + δαμάω (damáō), "เอาชนะ" "ขี้ขลาด" ภายหลังได้แผลงเป็น adamant, diamaunt, diamant และ diamond ในที่สุด
ประวัติ
เพชรมีการกล่าวถึงและทำเหมืองเพชรครั้งแรกในประเทศอินเดีย โดยเฉพาะชั้นหินที่เกิดจากการทับถมของตะกอนน้ำพาเป็นเวลาหลายศตวรรษตามแม่น้ำเพนเนอร์ กฤษณะ และ โคธาวารี เพชรเป็นที่รู้จักในประเทศอินเดียมาไม่น้อยกว่า 3,000 ปีแต่ไม่เกิน 6,000 ปี
อัญมณีเพชรกลายเป็นสิ่งมีค่าเมื่อมีการนำไปใช้เป็นรูปเคารพทางศาสนาในอาณาจักรอินเดียโบราณ นอกจากนี้ ยังมีการใช้งานเพชรเป็นเครื่องมือแกะสลักตั้งแต่สมัยต้นประวัติศาสตร์ของมนุษย์อีกด้วย ความนิยมของเพชรได้เพิ่มขึ้นตั้งแต่คริสต์ศตวรรษที่ 19 เนื่องจากอุปทานที่เพิ่มขึ้น เทคนิคการตัดและขัดเกลาที่ดีขึ้น การเติบโตของเศรษฐกิจโลก และการปฏิรูปและความสำเร็จของการโฆษณาเผยแพร่
การใช้งานเพชรส่วนมากในปัจจุบันเป็นการใช้ในเชิงอัญมณีซึ่งใช้ทำเครื่องประดับ การใช้งานในลักษณะนี้สามารถนับย้อนไปได้ถึงในสมัยโบราณ การกระจายของแสงขาวในสเปกตรัมสีเป็นลักษณะพื้นฐานทางด้านอัญมณีวิทยาของอัญมณีเพชร ในคริสต์ศตวรรษที่ 20 ผู้เชี่ยวชาญในด้านอัญมณีวิทยาได้พัฒนาวิธีแบ่งระดับของเพชรและอัญมณีชนิดอื่นบนพื้นฐานของลักษณะที่สำคัญในเชิงมูลค่าของอัญมณี 4 ลักษณะหรือที่รู้จักกันในชื่อ 4 ซี ถูกใช้เป็นพื้นฐานการบ่งชี้ของเพชร ประกอบด้วย กะรัต (carat) การตัด (cut) สี (color) และ ความสะอาด (clarity) เพชรไม่มีตำหนิที่มีขนาดใหญ่ที่สุดรู้จักกันในชื่อ พารากอน
คุณสมบัติทางกายภาพ
เพชรเป็นผลึกโปร่งใสของอะตอมคาร์บอนที่จับยึดกับแบบรูปพีระมิด (sp3) ตกผลึกกลายเป็นโครงข่ายเพชรที่เป็นการแปรผันของโครงสร้างลูกบาศก์แบบเฟซเซ็นเตอร์ (face centered cubic) <!--. Diamonds have been adapted for many uses because of the material's exceptional physical characteristics. Most notable are its extreme hardness and thermal conductivity (900–2,320 W·m−1·K−1), as well as wide bandgap and high optical dispersion. Above 1,700 degC (1,973 K / 3,583 degF) in vacuum or oxygen-free atmosphere, diamond converts to graphite; in air, transformation starts at ~700 degC. Diamond's ignition point is 720 - 800 degC in oxygen and 850 - 1,000 degC in air. Naturally occurring diamonds have a density ranging from 3.15–3.53 g/cm3, with pure diamond close to 3.52 g/cm3. The chemical bonds that hold the carbon atoms in diamonds together are weaker than those in graphite. In diamonds, the bonds form an inflexible three-dimensional lattice, whereas in graphite, the atoms are tightly bonded into sheets, which can slide easily over one another, making the overall structure weaker. -->
หลักสากล 4Cs
การจำแนกระดับต่าง ๆ ของเพชรให้ดูถึงความบริสุทธิ์ที่เพชรมี ในหลักสากล สามารถแบ่งออกเป็น 4Cs ใหญ่ ๆ ด้วยกันคือ Clarity (ความบริสุทธิ์), Carat (น้ำหนักเพชรเทียบเป็นกะรัต) , Color (สีของเพชร) และสุดท้าย Cut (รูปแบบและทรงการเจียระไน)
ระดับความบริสุทธิ์ (Clarity)
การจำแนกความบริสุทธิ์ของเพชร สามารถจำแนกได้ตามหลักสากล ดังนี้
1.Flawless (FL) - เป็นเพชรชั้นยอดน้ำงามที่สุด ไม่มีตำหนิหรือมลทินใด ๆ ในทั้งเนื้อเพชรและผิวของเพชร เมื่อมองภายใต้กล้องขยาย 10 เท่า (10X)
2.Internally Flawless (IF) - เป็นเพชรชั้นยอดที่ไม่มีตำหนิภายในเนื้อเพชรเลย เมื่อมองภายใต้กล้องขยาย 10 เท่า (10X)
3.Very Very Slightly Included (VVS1 / VVS2) - เป็นระดับของเพชรที่มีมลทินในเนื้อเพชรให้เห็นได้น้อยมากๆ ไม่สามารถเห็นได้ด้วยตาเปล่า จะต้องใช้กล้องกำลังขยาย 10 เท่า ส่องจึงเห็น และจะต้องใช้เวลาในการค้นหาค่อนข้างนาน แล้วแต่ความชำนาญของผู้ตรวจสอบ จำแนกออกเป็นระดับ 1 และ 2 ตามลำดับ หากตำหนิน้อยมากจะใช้ VVS1 หากตำหนิที่สามารถเห็นได้ชัดมากขึ้นจะใช้ VVS2
4.Very Slightly Included (VS1 / VS2) - เป็นระดับของเพชรที่มีมลทินในเนื้อเพชรในระดับที่ไม่สามารถเห็นได้ด้วยตาเปล่า จะต้องใช้กล้องกำลังขยาย 10 เท่า ส่องจึงเห็น และจะต้องใช้เวลาในการค้นหาสักพัก แต่จะใช้เวลาน้อยกว่าเพชรความสะอาดระดับ VVS ตำหนิและมลทินสามารถเห็นได้ชัดเจนมากกว่าระดับ VVS และอาจมีสีต่าง ๆในเนื้อของมลทินที่สามารถมองเห็นได้
5.Slightly Included (SI1 / SI2) - เป็นระดับของมลทินที่สามารถมองเห็นได้ทันทีภายใต้กล้องกำลังขยาย 10 เท่าและบางกรณีสามารถเห็นได้ด้วยตาเปล่า แต่จะมีขนาดที่เล็กอาจจะต้องสังเกต หรือใช้กระดาษขาวทาบและมองกับแสงไฟจึงเห็นชัดขึ้น ในระดับสายตาของผู้ยังไม่ชำนาญการ จะต้องใช้เวลานานในการสังเกต
6.Imperfect (I1 / I2 / I3) - เป็นระดับมลทินที่สามารถสังเกตด้วยตาเปล่าได้อย่างชัดเจน ซึ่งอาจจะมีเยอะมาก จนทำให้สังเกตได้เยอะ
กะรัต (Carat)
น้ำหนักซึ่งเป็นมาตรฐานในการวัดน้ำหนักของอัญมณี ซึ่งเทียบกับมาตราเมตริกได้ 0.2 กรัม ทั้งนี้ มาตรน้ำหนักกะรัตนี้ พ้องเสียงกับคำว่า กะรัต (Karat) ที่ใช้วัดระดับความบริสุทธิ์ของทองคำ ซึ่งทองคำมีค่าความบริสุทธิ์ 99.99% มีค่าเท่ากับ 24 กะรัต (Karat)
สี (Color)
การจำแนกเฉดสีของเพชร สามารถเรียงจาก D ไปจนถึง Z ซึ่งหากแทนด้วยอักษร D จะหมายถึง มีความขาวใส มากที่สุด ซึ่งบางครั้งคนไทยจะเรียกว่า "น้ำ" เพชรน้ำยิ่งสูงก็จะยิ่งขาวและไม่มีสีเหลืองเจือปน เพชรระดับไร้สี (Colorless) ได้แก่ เพชรน้ำ 100, 99, 98 หรือ เพชรสี D,E,F ส่วนเพชระดับเกือบไร้สี (Near Colorless) ได้แก่เพชรน้ำ 97, 96, 95, 94 หรือ G,H,I,J ดูตัวอย่างการเทียบ สีเพชรส่วนเฉดสีอื่น ๆ จะไล่ไปเรื่อย ๆ เช่น สีนวลอ่อน อาจจะแทนด้วยอักษร G สีเหลืองแชมเปญ จะไล่ลงไปเป็น L เหลืองเข้ม จะใช้แทนด้วย P จนกระทั่งไปถึงตัวอักษร Z ที่จะเป็นสีเหลืองสด และถูกแยกออกเป็นเฉดสีเพชรแฟนซี
การจำแนกสีของเพชร จะแยกเฉพาะโทนสี ขาว และเหลืองเท่านั้น หากแยกออกไปจากนี้จะเป็นรูปแบบเพชรสีแฟนซี ซึ่งจะมีสีสันสดใสและแปลกตาออกไป เช่น เหลือง ชมพู ส้ม ฟ้า ฯลฯ
เหตุที่แยกโทนสีเฉพาะสีเหลืองเพราะว่า คาร์บอนในตัวของเพชร เมื่อได้รับความร้อนหรือสารเคมีที่เป็นองค์ประกอบอื่น ๆ จะทำให้เพชรมีสีแตกต่างออกไป เช่นเพชรสีเหลืองมีธาตุไนโตรเจนเป็นองค์ประกอบอยู่ด้วย สีน้ำเงิน อาจมีไทเทเนียมและเหล็กเจือปน หรือสีแดงอาจจะเป็นโครเมียมเจือปน ส่วนเพชรชมพูนั้นเกิดจากโครงสร้างของตัวเพชรเอง ส่วนสีเขียวนั้นเป็นเพชรที่ได้รับรังสี ซึ่งกระบวนการเหล่านี้ทำให้เกิดเป็นเพชรแฟนซี ที่มีสีสันแตกต่างออกไป และราคาแพงมากกว่าสีขาว เนื่องจากหายาก แต่อย่างไรก็ตาม เพชรสีขาวใสสะอาด เป็นที่นิยมมากกว่าเพชรแฟนซี แต่ในปัจจุบันได้มีผู้ผลิต หลายราย นำเพชรสีขาวมาปรับปรุงคุณภาพเพื่อให้เกิดเป็นเพชรสีแฟนซี ต่าง ๆ ขึ้น เช่น ทำการอบ การเผา หรือการฉายรังสี ทำให้เกิดสีต่าง ๆ เช่น สีเขียว สีเหลือง และสีฟ้า เป็นต้น
ราคาเพชร
ตามหลักแล้วองค์กรที่มีอำนาจในการกำหนดราคากลางเพชรคือ Rapaport ซึ่งจะจำแนกราคาเพชรตามคุณภาพ 4C จากในเบื้องต้น โดยแต่ละองค์ประกอบอาจส่งผลต่อราคาเพชรได้ ดังนี้
น้ำหนักกะรัต​ (Carat)
นอกจากนี้เพชรจะมีมูลค่าสูงขึ้นหากอยู่ในเกณฑ์พรีเมียมไซส์ (Premium Size) หรือขนาดที่คาบเกี่ยวไปทางช่วงปลายของราคา เช่น:
น้ำเพชร (Color)
เมื่อพูดถึงน้ำเพชร หรือสีของเพชร หลายท่านอาจเคยได้พบเห็นการระบุถึงเพชรน้ำ 100 (D Color) เพชรน้ำ 99 (E Color) เพชรน้ำ 98 (F Color) ฯลฯ ซึ่งนี่ก็เป็นอีกหนึ่งปัจจัยหลักที่มีผลต่อราคาเพชร น้ำของเพชรจะขึ้นอยู่กับความขาว ซึ่งเพชรน้ำ 100 หรือเพชร D Color ถือว่าเป็นเพชรที่ขาวที่สุด (ไม่มีสีเจือปน) มีความสว่างและมูลค่าสูงกว่า เพชรน้ำรอง ซึ่งจะมีมีสีขาวอมเหลือง จึงได้รับความนิยมน้อยกว่า ส่งผลให้มีมูลค่าน้อยกว่าเพชรน้ำสูง
ความสะอาด (Clarity)
ความสะอาดของเพชร เป็นหนึ่งในอีกปัจจัยที่จะสามารถบ่งบอกถึงมูลค่าของเพชรในระยะยาว ยิ่งเพชรใสสะอาดมาก ก็จะยิ่งมีราคาสูง เช่น เพชรความสะอาดระดับ IF ย่อมมีราคาสูงกว่า เพชรที่มีความสะอาดระดับ VVS1, VVS2, VS1, VS2, SI1, SI2 ตามลำดับ
โดยเพชรจะยิ่งมีราคาลดลงหากคุณภาพต่ำกว่า SI เพราะคุณเริ่มจะสามารถมองเห็นตำหนิของเพชรบางเม็ดได้ด้วยตาเปล่า จึงถือเป็นอีกหนึ่งทางเลือกที่น่าสนใจสำหรับผู้ที่มีงบประมาณจำกัดในการซื้อเพชร
เหลี่ยมเจียระไน (Cut)
คุณภาพการเจียระไน ส่งผลต่อการเล่นไฟของเพชรโดยตรง จึงเป็นหนึ่งในปัจจัยหลักที่จะกำหนดมูลค่าของเพชรเม็ดนั้น เช่น เพชร 3 Excellent ย่อมมีราคาสูงกว่าเพชรที่เป็น Very Good, Good, Fair และ Poor ตามลำดับ โดยในบรรดาเพชรเหลี่ยมสวย เพชร 3 Excellent Cut ที่มี Hearts & Arrows (H&A) ร่วมด้วยมักจะมีราคาสูงกว่าเม็ดที่ไม่มี เพราะการที่เพชรเม็ดหนึ่งจะมีลักษณะนี้ได้ จำเป็นต้องเกิดจากการการเจียระไนเพชรให้มีเหลี่ยมที่สมมาตรอย่างตรงสัดส่วน ทำให้แสงตกกระทบบนเพชรแล้วส่องออกมาเป็นประกายที่งดงาม
แบล็คเฮด
อานนท์ สายแสงจันทร์ (ปู) นักร้องนำ ในอดีตเขาเคยเป็นหนึ่งในสมาชิกวงบลู แพล็นเนต และวงยูเรเนียม สมทบ สมมีชัย (ต๋อง) กีต้าร์เบสฝีมือเยี่ยม อดีตสมาชิกวงยูเรเนียม และรู้จักกับปูจึงชักชวนกันมาก่อตั้งวงแบล็คเฮด อภิสิทธิ์ พงศ์ชัยสิริกุล (เอก) กีต้าร์มือฉมัง อดีตมือกีต้าร์วงสโนวไวท์/บิ๊กกัน และ วิโรจน์ เจริญพิพัฒน์สิน (ยุ่น) มือกลองฝีมือจัดจ้าน เคยอัดกลองบันทึกเสียงให้กับเสก โลโซ ในชุด 7 สิงหา และ ป้าง นครินทร์ กิ่งศักดิ์ ในชุด เลี่ยมทอง
หลังจากค่าย เอสพี ศุภมิตร ที่วงยูเรเนียมของปูและต๋อง และวงบิ๊กกัน ของเอกสังกัดอยู่ได้ปิดตัวไปใน พ.ศ. 2537 สมาชิกวงยูเรเนียมและบิ๊กกันก็ได้แยกย้ายกันไป โดยปู และ ต๋อง ยังคงเล่นดนตรีกลางคืนอยู่ที่ Rock Pub และที่พัทยา โดยที่ช่วงแรกยังคงใช้ชื่อวง ยูเรเนียม โดยมีเอก มาเล่นตำแหน่งมือกีต้าร์ เนื่องจากอดีตมือกีต้าร์ ณัฏฐากร เปาริบุตร หรือท็อป อดีตมือกีต้าร์วงยูเรเนียม ได้ไปเล่นให้กับ พงษ์พัฒน์ วชิรบรรจง พวกเขาเลยคิดที่จะทำวงใหม่ขึ้นมา ปู เอก และ ต๋องจึงได้รวมตัวกัน และเอก ได้พายุ่นซึ่งเป็นเพื่อนกันตั้งแต่สมัยเด็กมาร่วมวงด้วย มารวมตัวกันในนาม "แบล็คเฮด" พวกเขาจึงได้นำเดโม่เพลงที่พวกเขาแต่งไว้ไปยื่นเสนอค่ายต่างๆ และได้ ปู พงษ์สิทธิ์ คำภีร์ ให้โอกาสโดยนำเดโม่ของพวกเขาไปเสนอค่าย เอ็มสแควร์ และทำให้พวกเขาได้ออกอัลบั้มแรกกับค่าย เอ็มสแควร์
สมาชิกวง
ประกอบด้วยสมาชิก 5 คน
Black Live Basic (พ.ศ. 2539)
อัลบั้มบรรจุเพลงเวอร์ชันแสดงสด
Relax (พ.ศ. 2541)
อัลบั้มแบล็คเฮดในแนวเพลงฟังสบายๆ สไตล์อคูสติค
MORE CATTLE (พ.ศ. 2549)
อัลบั้มรวมเพลงใหม่จาก 5 ศิลปิน(Blackhead, Instinct, Zeal, The King Kong และ อู๋ ธรรพ์ณธร
BEST OF BLACKHEAD (พ.ศ. 2556)
Disc: 1
Disc: 2
คอนเสิร์ต
โดยภายหลัง แกรมมี่ ได้มีการนำ Blackhead - Real Rock concert มาจัดจำหน่ายอีกครั้งในวันที่ 28 ตุลาคม พ.ศ. 2557 ในรูปแบบรีมาสเตอร์แผ่นเสียงที่ชัด
วัดลาดชะโด
วัดลาดชะโด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองลาดชะโดในตำบลหนองน้ำใหญ่ อำเภอผักไห่ จังหวัดพระนครศรีอยุธยา มีพื้นที่ตั้งวัดประมาณ 50 ไร่ ปัจจุบันมีพระครูวิมลพัฒนกิจโกศล (ธนพล เขมปญฺโญ) ดำรงตำแหน่งเจ้าอาวาส
วัดลาดชะโด เดิมเรียก วัดดุสิตราชมัจฉา สร้างขึ้นเป็นวัดประมาณ พ.ศ. 2330 ได้รับพระราชทานวิสุงคามสีมาประมาณ พ.ศ. 2340 ชื่อว่าวัดดุสิตราชมัจฉาเพราะมีความหมายแปลคือปลาเจ้า เล่ากันว่าพระบาทสมเด็จพระจุลจอมเกล้าเจ้าอยู่หัว ได้เสด็จผ่านหน้าวัดเมื่อคราวปี พ.ศ. 2451 ทรงตรัสว่าน่าจะชื่อวัดดุสิตราชมัจฉา อีกนัยหนึ่งว่าเมื่อคราวสมเด็จพระมหาสมณเจ้ากรมญาณวชิโรรส เสด็จประพาสมณฑลอยุธยา เจ้าอาวาสวัดลาดชะโดในสมัยนั้นได้ไปเข้าเฝ้าทรงตรัสว่าอยู่วัดไหนก็ตอบถวายไปว่าอยู่วัดลาดชะโด ทรงปรารภว่าน่าจะเปลี่ยนใหม่เป็นชื่อวัดดุสิตราชมัจฉา แต่เดิมพื้นที่วัดล้อมถูกล้อมรอบด้วยลำคลองมีลักษณะคล้ายเกาะ ปูชนียวัตถุและสิ่งศักดิ์สิทธิ์ภายในวัด ได้แก่ ท้าวเวสสุวรรณประดิษฐานอยู่ในอุโบสถ ภายในวิหารแก้วประดิษฐานองค์พระพุทธรูปเรียกว่า หลวงพ่อพระเจ้าทันใจ และมณฑปประดิษฐานรูปหล่อ หลวงพ่ออิ่มหรืออุปชฌาย์อิ่ม ธัมมสาโร อดีตเจ้าอาวาสวัดลาดชะโด
นกล่าเหยื่อ
นกล่าเหยื่อ (Bird of prey หรือ predatory birds) มีอีกชื่อว่า แรปเตอร์ (raptors) เป็นชนิดของนกประเภท hypercarnivorous ที่ล่าและกินสัตว์มีกระดูกสันหลังตัวอื่น (ส่วนใหญ่เป็นสัตว์เลี้ยงลูกด้วยนม, สัตว์เลื้อยคลาน และนกขนาดเล็กตัวอื่น) นอกจากความเร็วและความแข็งแกร่งแล้ว นักล่าเหล่านี้ยังมีสายตาแหลมคมไว้หาเหยื่อจากระยะไกลหรือระหว่างบิน ขาที่แข็งแกร่งกับกรงเล็บแหลมสำหรับจับหรือฆ่าเหยื่อ และจะงอยปากโค้งงอทรงพลังไว้ฉีกเนื้อ แม้ว่านกล่าเหยื่อโดยหลักล่าเหยื่อที่มีชีวิต มีนกหลายชนิด (เช่น อินทรีทะเล, แร้ง และคอนดอร์) ก็กินของเน่าและกินซากศพ
แม้ว่าศัพท์ "นกล่าเหยื่อ" ในทางทฤษฎีอาจรวมถึงนกทุกตัวที่ล่าและกินสัตว์อื่นเป็นประจำ นักปักษีวิทยาใช้คำนิยามที่แคบกว่าเดิม โดยไม่นับนักล่าที่กินปลาเป็นอาหารทั้งสองชนิดอย่างวงศ์นกกระสา, วงศ์นกยาง, วงศ์นกนางนวล, วงศ์นกสคัว, เพนกวิน และวงศ์นกกระเต็นน้อย เช่นเดียวกันกับนกที่กินแมลงเป็นหลักอย่างนกเกาะคอน (เช่น นกอีเสือ) และนกอย่างnightjar และ frogmouth นกนักล่าที่สูญพันธุ์บางชนิดมีกรงเล็บคล้ายกับนกล่าเหยื่อสมัยใหม่ เช่น ญาติของmousebird (Sandcoleidae), Messelasturidae และ Enantiornithes บางชนิด แสดงว่ามีความเป็นไปได้ที่จะมีวิวัฒนาการเบนเข้า
การจำแนก
คำว่า raptor มาจากศัพท์ภาษาละตินว่า rapio หมายถึง "บังคับด้วยกำลัง ชื่อสามัญของนกหลายชนิดอิงจากโครงสร้างร่างกาย แต่ชื่อท้องถิ่นหลายชื่อไม่สะท้อนความสัมพันธ์เชิงวิวัฒนาการระหว่างกลุ่ม
การจำแนกในสมัยใหม่
และอาจรวมถึงกลุ่มนกที่หากินในเวลากลางคืนด้วย ได้แก่ นกในอันดับ Strigiformes
วิวัฒนาการชาติพันธุ์
ข้างล่างนี้คือตารางวิวัฒนาการชาติพันธุ์แบบย่อของ Telluraves ซึ่งเป็นเคลดของนกล่าเหยื่อที่อยู่ร่วมกับนกเกาะคอนและสายเลือดที่ใกล้กับนกเกาะคอน  อันดับในอักษรตัวหนาเป็นอันดับของนกล่าเหยื่อ
ในประเทศไทยและการอพยพย้ายถิ่น
ในประเทศไทย มีนกล่าเหยื่อทั้งหมดจำนวน 55 ชนิด มากกว่า 32 ชนิดเป็นนกอพยพย้ายถิ่นในฤดูหนาว หรือ นกอพยพจากแถบประเทศทางซีกโลกเหนือ เช่น มองโกเลีย, จีน, ธิเบต, ไซบีเรีย, เกาหลี, ญี่ปุ่น ผ่านประเทศไทยไปประเทศอื่นในคาบสมุทรมลายู เพื่อหลบหนีความหนาวไปทางซีกโลกทางใต้ที่อากาศอบอุ่นกว่าและอาหารการกินอุดมสมบูรณ์กว่า โดยสิ่งสำคัญที่มีผลต่อการบินของนกล่าเหยื่ออพยพ คือ มวลอากาศร้อนและกระแสลม มวลอากาศร้อนเป็นสิ่งสำคัญต่อการบินอพยพของนก เพื่อลดการสูญเสียพลังงานในระหว่างการบินอพยพเมื่อดวงอาทิตย์ส่องแสงส่งความร้อนมายังพื้นผิวโลก มีการดูดซับพลังงานความร้อนไว้แล้วค่อย ๆ ลอยตัวสูงขึ้นรวมตัวกันจนมีความหนาแน่นมาก เรียกว่า มวลอากาศ ซึ่งอาจเกิดในที่โล่งหรือแนวเทือกเขาก็ได้ เมื่อมีกระแสลมพัดเอามวลอากาศร้อนที่อยู่ตามทุ่งไปปะทะกับภูเขาซึ่งเปรียบเสมือนกำแพงกั้น ทำให้มวลอากาศร้อนรวมกันเป็นก้อนใหญ่ลอยสูงขึ้นสู่ฟ้า นกล่าเหยื่อที่บินอพยพจะมองเห็นและใช้มวลอากาศร้อนพยุงตัวไปข้างหน้า ซึ่งในแต่ละวันเมื่อถึงเวลาเย็นนกล่าเหยื่อจะหาที่พักผ่อนในเวลากลางคืน เพื่อเตรียมอพยพในวันรุ่งขึ้น เป็นอย่างนี้ทุกวันจนกว่าจะถึงเป้าหมายที่จะอาศัยอยู่ตลอดช่วงฤดูหนาว บริเวณประเทศแถบใกล้เส้นศูนย์สูตรในประเทศไทย, มาเลเซีย, สิงคโปร์ และอินโดนีเซีย เป็นประเทศหลัก โดยเมื่อเวลาผ่านไปถึงช่วงเดือนกุมภาพันธ์ถึงเดือนพฤษภาคมของปีถัดไป นกล่าเหยื่อเหล่านี้จะบินอพยพกลับไปถิ่นฐานเดิมเพื่อรังวางไข่อีกครั้ง
สแตนลีย์ ตง
สแตนลีย์ ตง หรือ ถัง จี่ลี่ ( Stanley Tong) เป็นผู้กำกับภาพยนตร์, ผู้ดำเนินงานสร้าง, ออกแบบฉากต่อสู้, เขียนบทภาพยนตร์ชาวฮ่องกงที่มีชื่อเสียงจากดารร่วมงานกับเฉินหลง จากภาพยนตร์เรื่อง วิ่งสู้ฟัด 3, 4 และ ใหญ่ฟัดโลก
ประวัติ
เขาเกิดวันที่ 7 เมษายน ค.ศ. 1960 ที่ฮ่องกง และได้เข้าศึกษาที่ประเทศฮ่องกง และประเทศแคนาดา
ตำบลหนองกอมเกาะ
ตำบลหนองกอมเกาะ เป็นตำบลในอำเภอเมืองหนองคาย จังหวัดหนองคาย เดิมเป็นส่วนหนึ่งของตำบลมีชัย และได้แยกออกมาในปี พ.ศ. 2524 แบ่งการปกครองเป็น 11 หมู่บ้าน
ลักษณะภูมิประเทศ
พื้นที่ส่วนมากเป็นพื้นที่ราบลุ่ม มีคลื่นลอนตื้นสลับเป็นบางส่วน ลักษณะพื้นดินเป็นดินทรายและดินร่วนปนทราย บางส่วนเป็นดินร่วนปนลูกรัง สูงจากระดับน้ำทะเล 170 เมตร ริมตำบลมีหนองน้ำขนาดใหญ่ โดยน้ำจากหนองกอมเกาะเป็นน้ำผิวดินมีอนุภาคดินเหนียวลอยอยู่ และมีค่าความนำไฟฟ้าที่ 100 ms ประชากรมีไฟฟ้าและน้ำประปารวมถึงโทรศัพท์สาธารณะครบทุกหมู่บ้าน
เขตการปกครอง
ตำบลหนองกอมเกาะแบ่งออกเป็น 11 หมู่บ้าน ดังนี้
องค์กรปกครองส่วนท้องถิ่น
พื้นที่ตำบลหนองกอมเกาะอยู่ในความดูแลขององค์กรปกครองส่วนท้องถิ่น 2 แห่ง ได้แก่
ประชากร
พื้นที่ตำบลหนองกอมเกาะในเขตเทศบาลเมืองหนองคายมีประชากร 1,652 คน และมีบ้าน 1,652 หลังคาเรือน ส่วนพื้นที่ตำบลในเขตองค์การบริหารส่วนตำบลหนองกอมเกาะมีประชากร 6,413 คน และมีบ้าน 1,871 หลังคาเรือน รวมทั้งตำบลมีประชากร 11,005 คน 3,623 หลังคาเรือน
ฟุตบอลโลก 2022
ฟุตบอลโลก 2022 (2022 FIFA World Cup; 2022 كأس العالم لكرة القدم, Kaʾs al-ʿālam li-kurat al-qadam 2022) เป็นกำหนดการแข่งขันฟุตบอลโลก ครั้งที่ 22 ซึ่งเป็นการแข่งขันฟุตบอลชายทีมชาติของทุกชาติสมาชิกฟีฟ่าที่จะจัดขึ้นทุกสี่ปี โดยครั้งนี้จัดขึ้นที่ประเทศกาตาร์ ตั้งแต่วันที่ 20 พฤศจิกายน ถึง 18 ธันวาคม 2022 นี่จะเป็นฟุตบอลโลกครั้งแรกที่จัดในโลกอาหรับและโลกมุสลิม และเป็นครั้งที่สองที่จัดในทวีปเอเชียต่อจากฟุตบอลโลก 2002 ที่เกาหลีใต้และญี่ปุ่น นอกจากนี้ ยังเป็นครั้งสุดท้ายที่มีทีมร่วมแข่งขัน 32 ทีม เนื่องจากจะมีการเพิ่มขึ้นเป็น 48 ทีมในฟุตบอลโลก 2026 ทีมชาติฝรั่งเศสเป็นแชมป์เก่าจากการแข่งขันครั้งที่ผ่านมา เนื่องด้วยสภาพอากาศที่ร้อนจัดในฤดูร้อนของประเทศกาตาร์ ฟุตบอลโลกครั้งนี้จะจัดขึ้นตั้งแต่ปลายเดือนพฤศจิกายนถึงกลางเดือนธันวาคม ทำให้เป็นครั้งแรกที่จะไม่จัดในช่วงกลางปี โดยกรอบเวลาของการแข่งขันจะลดลงเหลือ 29 วัน
มีการกล่าวหาว่ามีการทุจริตเกี่ยวกับการที่ประเทศกาตาร์ได้รับสิทธิ์เป็นเจ้าภาพ การสอบสวนภายในและรายงานของฟีฟ่าทำให้ประเทศกาตาร์พ้นต่อความผิดใด ๆ แต่มิเชล เจ. การ์ซิอา หัวหน้าเจ้าพนักงานสืบสวน ก็ได้อธิบายรายงานของฟีฟ่าเกี่ยวกับการไต่สวนของเขาว่ามี "การเป็นตัวแทนที่ไม่สมบูรณ์และผิดพลาดจำนวนมาก" เมื่อวันที่ 27 พฤษภาคม 2015 อัยการสมาพันธรัฐสวิสได้เปิดการสอบสวนเรื่องการทุจริตและการฟอกเงินที่เกี่ยวข้องกับการเสนอตัวเป็นเจ้าภาพฟุตบอลโลก 2018 และ 2022 เมื่อวันที่ 6 สิงหาคม 2018 เซ็พ บลัทเทอร์ อดีตประธานฟีฟ่า อ้างว่าประเทศกาตาร์ใช้ "ปฏิบัติการดำ" โดยชี้ว่าคณะกรรมการประมูลโกงเพื่อชิงสิทธิ์การเป็นเจ้าภาพ นอกจากนี้ ประเทศกาตาร์เผชิญคำวิจารณ์หนักจากการปฏิบัติต่อแรงงานต่างด้าวที่เกี่ยวข้องกับการเตรียมตัวจัดการแข่งชัน แอมเนสตี้ อินเตอร์เนชั่นแนล ระบุว่ามีการบังคับแรงงาน และมีแรงงานข้ามชาติหลายร้อยหรือหลายพันคนเสียชีวิตอันเป็นผลมาจากการละเมิดสิทธิมนุษยชน และสภาพการทำงานที่ประมาทและไร้มนุษยธรรม แม้ว่าจะมีการร่างมาตรฐานสวัสดิการแรงงานในปี 2014
ทีมที่ผ่านการคัดเลือก
เอเอฟซี (6)
ซีเอเอฟ (5)
คอนคาแคฟ (4)
โอเอฟซี (0)
ยูฟ่า (13)
การจับสลาก
การจับสลากรอบสุดท้ายจัดขึ้นที่ศูนย์นิทรรศการและการประชุมโดฮา ในกรุงโดฮา ประเทศกาตาร์ เมื่อวันที่ 1 เมษายน 2022 เวลา 19:00 น. (เวลามาตรฐานอาระเบีย) ก่อนที่จะการแข่งขันรอบคัดเลือกจะเสร็จสิ้น ผู้ชนะสองทีมจากเพลย์ออฟระหว่างสมาพันธ์และผู้ชนะจากสายเอของเพลย์ออฟโซนยุโรปจึงยังไม่เป็นที่ทราบกันขณะจับสลาก
ผู้ตัดสิน
เมื่อวันที่ 19 พฤษภาคม พ.ศ. 2565 ฟีฟ่าได้ประกาศรายชื่อผู้ตัดสิน 36 คน ผู้ช่วยผู้ตัดสิน 69 คน และผู้ช่วยผู้ตัดสินวิดีโอ 24 คนสำหรับการแข่งขัน เป็นครั้งแรกที่ผู้ตัดสินหญิงจะเป็นผู้ตัดสินเกมในการแข่งขันรายการใหญ่ชาย
รางวัล
รางวัลด้านล่างนี้ได้มอบให้หลังได้บทสรุปของการแข่งขัน. รางวัลรองเท้าทองคำ, ลูกบอลทองคำ และ ถุงมือทองคำ ได้รับการสนับสนุนจาก อาดิดาส.
ขวัญตา บัวเปลี่ยนสี
ขวัญตา บัวเปลี่ยนสี เป็นอดีตนางเอกยอดนิยมละครโทรทัศน์หนังทีวีจอแก้วเมืองไทย และนางรองหนังไทยแสดงภาพยนตร์คู่กันกับ เพชรา เชาวราษฎร์ หลายสิบเรื่องด้วยกัน เกิดเมื่อวันที่ 8 กุมภาพันธ์ พ.ศ. 2490 ที่กรุงเทพมหานคร สำเร็จการศึกษาชั้นเตรียมอุดมศึกษาจากโรงเรียนสตรีวรนาถ เธอสืบเลือดเนื้อเชื้อไขมาจากเลือดศิลปินโดยกำเนิด โดยเป็นบุตรสาวคนสุดท้อง ในจำนวน 6 คน ของอดีตดาราอาวุโสภาพยนตร์ไทยยุคบุกเบิก พ.ศ. 2470-2500 คุณแฉล้ม บัวเปลี่ยนสี (สกุลเดิม ปาลกะวงศ์ ณ อยุธยา) พระเอกหนังบู๊คนแรกของเมืองไทย (ซึ่งเริ่มแสดงหนังและละครเวทีมาตั้งแต่สมัยรัชกาลที่ 6) เจ้าของรางวัลเมขลา ประจำปี 2525 และอดีตเซียนพระผู้สะสมพระสมเด็จวัดใหม่ไว้มากมายทุกรุ่น (มีมากถึง 500 องค์ ซึ่งในอดีตนั้นพระสมเด็จที่ดีที่สุดไม่มีที่ไหนดีเทียบเท่าได้ จะมาจากเพียง 5 ท่าน ซึ่งหนึ่งในห้าท่านนั้นคือคุณแฉล้ม บัวเปลี่ยนสี)  คุณแฉล้มเคยแสดงหนังเรื่อง กรรมสนองกรรม​ กลัวเมีย​ พญาน้อยชมตลาด​ พระร่วง​ (ขอมดำดิน)​ รบระหว่างรัก​ เลือดชาวนา​ เลือดแค้น​ แก่นกลาสี​ แสงมหา​พินาศ​ ฯลฯ และพี่เขยของคุณขวัญตาก็คือ พฤหัส บุญหลง อดีตดาราอาวุโส และผู้กำกับและผู้อำนวยการสร้างภาพยนตร์ไทยชื่อดังในอดีต (พ.ศ. 2480 - 2525)
ขวัญตา บัวเปลี่ยนสี เคยผ่านเวทีประกวดนางงาม และ ได้ตำแหน่งรองการันตีความสวยมาก่อนที่จะเจริญรอยตามพ่อของเธอเป็นนักแสดงเต็มตัว ก้าวเข้าสู่วงการบันเทิงหลังจากที่ได้ติดตามพ่อของเธอคือ แฉล้ม บัวเปลี่ยนสี ไปตามกองถ่ายหนังทุกแห่งหนจนกระทั่งได้รับการสนับสนุนจาก พฤหัส บุญหลง พี่เขยของเธออีกแรงหนึ่ง เธอจึงก้าวมาเป็นดาราภาพยนตร์ แสดงทั้งหนัง ทีวี และหนังจอเงิน เคยแสดงหนังเรื่อง 5พยัคฆ์​ร้าย​ 7พระกาฬ  ชาติกระทิง  ชาละวัน  ชื่นชีวัน​  ซัมเซ็ง  นางนกป่า  นางสิบสอง  ปราสาทรัก  พระรถ-เมรี​  รวงแก้ว  รัศมีแข  ร้อยป่า  สมิงจ้าวท่า  สอยดาว-สาวเดือน  สุภาพบุรุษ​นักเลง​  หนึ่งในสยาม  อรุณเบิกฟ้า  อาญารัก  อ้ายค่อม​  เจ้าเมือง  เพื่อนรัก  แก้วลืมคอน  แสนพยศ  ไก่ฟ้า และอีกมากมาย ผลงานการแสดงของเธอเป็นที่รู้จักของแฟนหนังไทยในอดีตเป็นอย่างดี และแฟนหนังทีวียิ่งรู้จักชื่อเสียงแม่นยำเมื่อเธอก้าวมาแสดงหนังทีวีในเรื่อง ไกรทอง เป็นนางเอกภาพยนตร์โทรทัศน์คนแรกของไชโยโปรดักชั่นส์ โดยคุณสมโพธิ แสงเดือนฉาย ราชาหนังจินตนาการ และสเปเชียลเอฟเฟ็คท์ของเมืองไทยในอดีต ซึ่งเป็นเวอร์ชันจอแก้วละครโทรทัศน์รุ่นแรกของเมืองไทย รับบทเป็น ตะเภาทอง เป็นนางเอกคู่กับ ปรีดา จุลละมณฑล ได้รับการกล่าวขวัญอย่างมากที่สุด ส่วนเรื่อง ยายกะตา กับ พระอภัยมณี เป็นนางเอกคู่กับ พัลลภ พรพิษณุ และ เนาวรัตน์ พงษ์ไพบูลย์ พันท้ายนรสิงห์ เป็นนางเอก หนังทีวีที่เธอแสดงฉายทาง ช่อง 7 สี กลายเป็นที่ฮิตเกรียวกราวทุกเรื่อง  ทั้งเด็ก ผู้ใหญ่ คุณลุง คุณป้า คุณย่า คุณยายติดกันงอมแงม เมื่อในอดีต
นอกจากเธอแสดงภาพยนตร์แล้ว เธอยังใช้เวลาว่างช่วยงานกุศล เดินแฟชั่นโชว์แบบเสื้อให้กับโรงเรียนสอนตัดเสื้อ ศ ณ ป้อมเพชร อันมีชื่อเสียงโด่งดังในอดีตอยู่เป็นประจำ ซึ่งเคยเดินกับเพื่อนดารารุ่นเดียวกัน เช่น อุษา อัจฉรานิมิต ขวัญใจ สอาดรักษ์ และ บุษรา นฤมิต
วินนี่-เดอะ-พูห์
จุดกำเนิด
มิลน์ตั้งชื่อตัวละครวินนี่-เดอะ-พูห์ตามชื่อหมีเท็ดดีซึ่งบุตรชาย คริสโตเฟอร์ โรบิน มิลน์ เป็นเจ้าของ ผู้ซึ่งเป็นแบบของตัวละครคริสโตเฟอร์ โรบิน ของเล่นของคริสโตเฟอร์ยังได้ใช้เป็นชื่อของตัวละครอื่นส่วนใหญ่ ยกเว้นตัวละครนกฮูก กระต่ายและโกเฟอร์ ซึ่งเพิ่มเข้ามาในรุ่นดิสนีย์ หมีของเล่นของคริสโตเฟอร์ โรบิน ปัจจุบันจัดแสดงอยู่ที่สาขาหลักของหอสมุดสาธารณะนิวยอร์กในนครนิวยอร์ก
ป่าแอชดาวน์: ฉากของเรื่อง
เรื่องวินนี่-เดอะ-พูห์จัดว่าเกิดขึ้นในป่าแอชดาวน์ มณฑลซัสเซ็กซ์ อังกฤษ ป่านั้นอยู่ในบริเวณธรรมชาติงดงามที่ดีเด่นไฮวีลด์ (High Weald Area of Outstanding Natural Beauty) ซึ่งตั้งอยู่ทางใต้ของกรุงลอนดอน 50 กิโลเมตร ใน ค.ศ. 1925 มิลน์ ซึ่งเป็นชาวลอนดอน ซื้อบ้านชนบทห่างจากป่าไปทางเหนือ 1 ไมล์ คริสโตเฟอร์ บุตรชายของมิลน์ ว่า ได้รับแรงบันดาลใจจากป่าแอชดาวน์ บิดาของเขาได้ใช้มันเป็น "ฉากหลักของหนังสือสองเล่มของท่าน โดยเล่มที่สองเสร็จนานกว่าสามปีหลังมาถึงเล็กน้อย"
แปลเป็นภาษาไทย
ในสำนวนแปลดังกล่าว นักแปลได้ตั้งชื่อภาษาไทยให้กับตัวละครต่าง ๆ ที่แตกต่างจากชื่อที่คุ้นเคยกันในปัจจุบัน ดังต่อไปนี้
ต่อมาได้รับการแปลอีกครั้งหนึ่งในปี พ.ศ. 2535 สำนวนแปลโดย แก้วคำทิพย์ ไชย แปลหนังสือเรื่อง Winnie-the-Pooh (1926) โดยใช้ชื่อเรื่องว่า วินนี่ เดอะ พูห์ (ใส่ไม้เอก และเว้นวรรคไม่มีขีด) จัดพิมพ์โดยสำนักพิมพ์คลาสสิก
สำนวนแปลล่าสุด แปลโดย ธารพายุ ซึ่งแปลทั้งสองเล่มเต็มฉบับ ในชื่อว่า วินนีเดอะพูห์ (แปลจากเรื่อง Winnie-the-Pooh) และ บ้านมุมพูห์ (แปลจาก The House at Pooh Corner) จัดพิมพ์โดยสำนักพิมพ์แพรวเยาวชนเมื่อปี พ.ศ. 2548
วินนี่ เดอะ พูห์
วินนี่ เป็นหมีที่น่ารัก เป็นสิ่งที่ใช้แทนความนุ่มนวลและอ่อนโยน เป็นหมีที่มีสมองอันเล็กน้อยจึงไม่แปลกที่เขาจะไม่ฉลาดในหมู่เพื่อนๆของเขา แต่ก็มีความผูกพันกันเป็นอย่างดี ซึ่งเพื่อนๆได้ยกย่องให้พูห์เป็นผู้นำ แต่สิ่งที่สำคัญที่สุดของพูห์กลับเป็นน้ำผึ้งและจะหิวอยู่ได้ตลอด ไม่ว่าสิ่งใดจะเงียบอยู่แต่ท้องของพูห์ก็จะร้องดังขึ้นมาเสมอ (พากย์เสียงภาษาไทยโดย ศรัณย์ ทองปาน)
ทิกเกอร์
ทิกเกอร์ เสือที่ใช้หางของตัวเองกระโดดไปไหนมาไหนได้เหมือนกับสปริง ในตัวของทิกเกอร์ เต็มไปด้วยความสนุกสนาน มองทุกอย่างเป็นความสนุกและหาเรื่องราวให้คนรอบข้างมีความสุขได้เสมอ เขามักจะแบ่งความสนุกกับเพื่อนของเขาเสมอ แต่ยกเว้นกับ แร็บบิท ที่เขาไม่ค่อยอยากจะสนุกด้วย เป็นตัวป่วนที่สุดในหมู่เพื่อน ชอบทำข้าวของเสียหายอยู่เป็นประจำ  และชอบเป็นผู้รู้และชอบเป็นนักสืบ (พากย์เสียงภาษาไทยโดย ประวิทย์ วัฒนาชาติวงศ์ (อดีต) และ มาโนช ยิ้มแย้ม (ปัจจุบัน))
อียอร์
อียอร์ เป็นลาที่ดูซื่อๆ ไม่เคยคาดหวังอะไรจากคนอื่นและตัวเอง จึงมีแต่เพื่อนของเขาที่คอยให้ความช่วยเหลืออยู่เสมอ ความฝันของเขาเป็นสิ่งที่เวอร์สุดๆ การแสดงออกทางอารมณ์เมื่อดูที่สีหน้าของเขาก็จะรู้ทันทีว่าเขารู้สึกอย่างไร อียอร์ถ้าดูภายนอกก็แค่ลาสีเทาตัวหนึ่ง แต่ภายในจิตใจของเขาเต็มไปด้วยความเอื้ออารี ให้ความช่วยเหลือคนอื่นด้วยความเต็มใจเสมอ และมีโอกาสทำพลาดน้อยมาก (พากย์เสียงภาษาไทยโดย เอกชัย พงษ์สมัย)
แร็บบิท
แร็บบิท เป็นกระต่ายที่ขยันมาก เขามีที่ดินที่เขาใช้ปลูกพืชผักของเขากว่า 25 ไร่ เขาจะหวงพื้นที่นี้ที่สุด ห้ามใครเข้าใกล้ก่อนได้รับอนุญาตเด็ดขาด วันๆ เอาแต่ดูแลสวน แร็บบิท เป็นกระต่ายที่ทะนง ในความคิดของตัวเองที่สุดชอบแสดงตนเป็นผู้รู้ที่สุดและก็มักจะผิดพลาดเสมอ แต่เขาก็ยอมรับกับความผิดพลาดของเขา เป็นกระต่ายที่ตื่นตูม แต่เขาก็รักเพื่อนของเขาที่สุด (พากย์เสียงภาษาไทยโดย อนุวัตร สุวรรณสโรช)
แคงก้า
แคงก้า แม่ของ รู ผู้อ่อนโยน มีจิตใจดี โอบอ้อมอารี มักจะทำอาหารให้เพื่อนคนอื่นเสมอ (พากย์เสียงภาษาไทยโดย พจมาน หงษ์ทอง)